પ્રશાંત દયાળ (દીવાલઃ ભાગ-80): બપોરે સાબરમતી જેલમાં આવી ગયેલા ડીઆઈજી સિન્હા પહેલા બેરેકમાં આવ્યા અને ત્યાર પછી મહંમદની બેરેકની પાછળ જ્યાંથી સુરંગ ખોદાઈ ગઈ હતી, તે સ્થળનું નિરીક્ષણ કર્યું વરસાદ વરસી રહ્યો હતો જેના કારણે સુરંગના મોંઢા પાસે ખાસ્સો કીચડ થઈ ગયો હતો, બેરેકમાં પાછા આવી તેમણે વસાવાને કહ્યું તમે બધા બેરેકની બહાર જતા રહો, બેરેકના દરવાજા બંધ કરી દો અને મારા માટે એક ખુરશી લઈ આવો.